CELEX: 32019D0969
Language: da
Date: 2019-02-22 00:00:00
Title: Kommissionens delegerede afgørelse (EU) 2019/969 af 22. februar 2019 om det værktøj, der gør det muligt for ansøgere at give eller tilbagetrække deres samtykke til, at deres ansøgningsmappe lagres i yderligere en periode, jf. artikel 54, stk. 2, i Europa-Parlamentets og Rådets forordning (EU) 2018/1240 (EØS-relevant tekst.)

13.6.2019   
               
               
                  DA
               
               
                  Den Europæiske Unions Tidende
               
               
                  L 156/10
               
            
         KOMMISSIONENS DELEGEREDE AFGØRELSE (EU) 2019/969
         af 22. februar 2019
         om det værktøj, der gør det muligt for ansøgere at give eller tilbagetrække deres samtykke til, at deres ansøgningsmappe lagres i yderligere en periode, jf. artikel 54, stk. 2, i Europa-Parlamentets og Rådets forordning (EU) 2018/1240
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014 (EU) 2016/399, (EU) 2016/1624 og (EU) 2017/2226 (1), særlig artikel 54, stk. 2, femte afsnit, og
         ud fra følgende betragtninger:
         
                     (1)
                  
                  
                     Ved forordning (EU) 2018/1240 blev der oprettet et europæisk system vedrørende rejseinformation og rejsetilladelse (ETIAS), der er et system for tredjelandsstatsborgere, der er fritaget fra visumpligten, når de passerer de ydre grænser. I forordningen fastsættes betingelserne og procedurerne for at udstede eller give afslag på en rejsetilladelse.
                  
               
                     (2)
                  
                  
                     Hver ansøgningsmappe skal slettes efter udløbet af rejsetilladelsens gyldighedsperiode. For at lette indgivelsen af en ny ansøgning efter udløbet af den pågældende periode kan ansøgere give deres samtykke til, at den periode, hvori ansøgningsmappen lagres, forlænges med tre år. Denne afgørelse bør fastsætte betingelser for, hvordan ansøgerne kan give og tilbagetrække deres samtykke ved hjælp af et særligt værktøj.
                  
               
                     (3)
                  
                  
                     Samtykkeværktøjet bør kunne tilgås via et særligt offentligt websted og appen til mobilenheder samt via et sikkert link, efter at ETIAS-tilladelsen er udstedt.
                  
               
                     (4)
                  
                  
                     Samtykkeværktøjet bør gøre det muligt at bekræfte ansøgerens identitet. Det er derfor nødvendigt at fastsætte autentifikationskravene for adgang til samtykkeværktøjet og at sørge for sikker adgang, herunder ved at give ansøgerne en entydig kode. Samtykkeværktøjet bør også gøre det muligt for ansøgerne at søge i de oplysninger, der lagres, inden de giver eller tilbagetrækker deres samtykke, og det bør fastsætte, hvordan samtykke bør gives eller trækkes tilbage.
                  
               
                     (5)
                  
                  
                     Det bør fastsættes, hvilke kommunikationskanaler der kan anvendes mellem samtykkeværktøjet og det centrale ETIAS-system. Derudover bør meddelelsesformat og –standarder og protokoller samt sikkerhedskravene fastsættes.
                  
               
                     (6)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltog Danmark ikke i vedtagelsen af Europa-Parlamentets og Rådets forordning (EU) 2017/2226 (2) som ikke er bindende for og ikke finder anvendelse i Danmark. Da forordning (EU) 2018/1240 imidlertid bygger på Schengenreglerne, meddelte Danmark i henhold til artikel 4 i nævnte protokol den 21. december 2018 sin beslutning om at gennemføre forordning (EU) 2018/1240 i national lovgivning.
                  
               
                     (7)
                  
                  
                     Denne afgørelse udgør en udvikling af bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF (3); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.
                  
               
                     (8)
                  
                  
                     Denne afgørelse udgør en udvikling af bestemmelser i Schengenreglerne, som Irland ikke deltager i, jf. Rådets afgørelse 2002/192/EF (4); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.
                  
               
                     (9)
                  
                  
                     For så vidt angår Island og Norge udgør denne afgørelse en udvikling af bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (5), henhørende under det område, der er nævnt i artikel 1, litra A, i Rådets afgørelse 1999/437/EF (6).
                  
               
                     (10)
                  
                  
                     For så vidt angår Schweiz udgør denne afgørelse en udvikling af bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (7), henhørende under det område, der er nævnt i artikel 1, litra A, i afgørelse 1999/437/EF sammenholdt med artikel 3 i Rådets afgørelse 2008/146/EF (8).
                  
               
                     (11)
                  
                  
                     For så vidt angår Liechtenstein udgør denne afgørelse en udvikling af bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (9), henhørende under det område, der er nævnt i artikel 1, litra A, i afgørelse 1999/437/EF sammenholdt med artikel 3 i Rådets afgørelse 2011/350/EU (10).
                  
               
                     (12)
                  
                  
                     Den Europæiske Tilsynsførende for Databeskyttelse blev hørt den 28. januar 2019 og afgav en udtalelse den 8. februar 2019 —
                  
               VEDTAGET DENNE AFGØRELSE:
         
            Artikel 1
            Adgang til samtykkeværktøjet
            Samtykkeværktøjet er tilgængeligt via:
            
                        a)
                     
                     
                        det særlige offentlige websted, der er omhandlet i artikel 16 i forordning (EU) 2018/1240
                     
                  
                        b)
                     
                     
                        appen til mobilenheder, der er omhandlet i artikel 16 i forordning (EU) 2018/1240
                     
                  
                        c)
                     
                     
                        et link, der stilles til rådighed via den ETIAS-e-mailtjeneste, der er omhandlet i artikel 6, stk. 2, litra f), i forordning (EU) 2018/1240.
                     
                  
         
            Artikel 2
            Tostrenget autentificering for at få adgang til samtykkeværktøjet
            
               1.   For at få adgang til samtykkeværktøjet anvendes tostrenget autentificering.
            
            
               2.   Den første autentificering består i, at følgende oplysninger indlæses:
               
                           a)
                        
                        
                           ansøgningsnummer
                        
                     
                           b)
                        
                        
                           rejsedokumentnummer.
                        
                     
            
               3.   Hvis ansøgeren ikke anfører sit ansøgningsnummer, skal den første autentificering bestå i, at følgende oplysninger indlæses:
               
                           a)
                        
                        
                           rejsedokumentnummer.
                        
                     
                           b)
                        
                        
                           rejsedokumentets udstedelsesland, som skal vælges fra en på forhånd fastsat liste
                        
                     
                           c)
                        
                        
                           rejsedokumentets udstedelses- og udløbsdato
                        
                     
                           d)
                        
                        
                           begge forældres fornavne.
                        
                     
            
               4.   Ansøgningsnummeret skal være det samme som det nummer, ansøgere modtager via ETIAS-e-mailtjenesten ved indgivelsen af deres ansøgning. De øvrige oplysninger, jf. stk. 2 eller 3, som ansøgeren indgiver, skal være de samme som dem, vedkommende anførte på sit ansøgningsskema.
            
            
               5.   Den anden autentificering består af en entydig kode, der indlæses i samtykkeværktøjet.
            
            
               6.   Ved indgivelsen af de i stk. 2 eller 3 omhandlede oplysninger genereres der automatisk en entydig kode, jf. stk. 5, som sendes til ansøgeren via den e-mailtjeneste, der er omhandlet i artikel 6, stk. 2, litra f), i forordning (EU) 2018/1240.
            
            
               7.   Den entydige kode udløber efter kort tid. Hvis der sendes en ny entydig kode, ugyldiggøres de entydige koder, der tidligere er sendt til den samme ansøger.
            
            
               8.   Den entydige kode sendes til den samme e-mailadresse som den, der blev anført i ansøgningen.
            
            
               9.   Den entydige kode kan kun anvendes én gang.
            
         
         
            Artikel 3
            Søgning i oplysningerne via værktøjet
            
               1.   Med henblik på afgivelse eller tilbagetrækning af samtykke til at forlænge lagringen af ansøgningsmappen underretter værktøjet ansøgeren om de oplysninger, der vil blive lagret eller slettet.
            
            
               2.   Inden der gives samtykke, skal ansøgeren have adgang til:
               
                           a)
                        
                        
                           en skrivebeskyttet udgave af det indgivne ansøgningsskema og de indgivne personoplysninger
                        
                     
                           b)
                        
                        
                           en skrivebeskyttet udgave af den yderligere dokumentation eller de yderligere oplysninger, der er indgivet
                        
                     
                           c)
                        
                        
                           en skrivebeskyttet udgave af de oplysninger, der skal tilføjes ansøgningsmappen i henhold til artikel 39, stk. 1, litra a), c) og d), i forordning (EU) 2018/1240, efter afgørelsen om at udstede en rejsetilladelse.
                        
                     
            
               3.   Inden der gives samtykke, underrettes ansøgeren om:
               
                           a)
                        
                        
                           at ansøgningsmappen lagres i en yderligere periode på tre år fra udløbet af rejsetilladelsens gyldighedsperiode, hvis der gives samtykke
                        
                     
                           b)
                        
                        
                           at et samtykke til enhver tid kan trækkes tilbage indtil udløbet af den yderligere lagringsperiode
                        
                     
                           c)
                        
                        
                           at oplysningerne lagres med henblik på at lette indgivelsen af en ny ansøgning
                        
                     
                           d)
                        
                        
                           at oplysningerne kan anvendes i henhold til artikel 71, litra o), i forordning (EU) 2018/1240
                        
                     
                           e)
                        
                        
                           procedurerne for at udøve rettighederne i medfør af artikel 17-24 i forordning (EU) 2018/1725 kontaktoplysningerne for den databeskyttelsesansvarlige i Det Europæiske Agentur for Grænse- og Kystbevogtning, hos Den Europæiske Tilsynsførende for Databeskyttelse, i den nationale tilsynsmyndighed i medlemsstaten for første planlagte ophold, hvis rejsetilladelsen er udstedt af det centrale ETIAS-system, eller i den ansvarlige medlemsstat, hvis rejsetilladelsen er udstedt af en national ETIAS-enhed.
                        
                     
         
         
            Artikel 4
            Afgivelse af samtykke
            
               1.   Samtykke gives ved hjælp af en elektronisk underskrevet erklæring ved at afkrydse den relevante boks i samtykkeværktøjet.
            
            
               2.   Efter at der er givet samtykke, modtager ansøgeren en e-mail, der indeholder følgende:
               
                           a)
                        
                        
                           bekræftelse af, at ansøgerens ansøgningsmappe lagres i en yderligere periode på tre år fra udløbet af rejsetilladelsens gyldighedsperiode
                        
                     
                           b)
                        
                        
                           et link til samtykkeværktøjet
                        
                     
                           c)
                        
                        
                           meddelelse om, at oplysningerne lagres med henblik på at lette indgivelsen af en ny ansøgning, og at de pågældende oplysninger kan anvendes til de formål, der er omhandlet i artikel 71, litra o), i forordning (EU) 2018/1240
                        
                     
                           d)
                        
                        
                           meddelelse om, at et samtykke til enhver tid kan trækkes tilbage indtil udløbet af den yderligere lagringsperiode,
                        
                     
                           e)
                        
                        
                           meddelelse om, at ansøgeren rådes til at opbevare sit nuværende ansøgningsnummer for at genbruge den lagrede ansøgningsmappe med henblik på indgivelse af en ny ansøgning.
                        
                     
         
         
            Artikel 5
            Tilbagetrækning af samtykke
            
               1.   Tilbagetrækning af samtykke til lagring af ansøgningsmappen angives ved at afkrydse den relevante boks i samtykkeværktøjet.
            
            
               2.   Når et samtykke trækkes tilbage i løbet af den nuværende rejsetilladelses gyldighedsperiode, sendes en e-mail til ansøgeren, hvori det bekræftes, at ansøgningsmappen vil blive slettet efter udløbet af den nuværende rejsetilladelses gyldighedsperiode.
            
            
               3.   Når et samtykke trækkes tilbage i løbet af den yderligere periode, sendes en e-mail til ansøgeren, hvori det bekræftes, at ansøgningsmappen vil blive slettet.
            
         
         
            Artikel 6
            Kommunikation mellem værktøjet og det centrale system
            
               1.   Efter at der er givet samtykke til lagring af en ansøgningsmappe i henhold til artikel 54 i forordning (EU) 2018/1240:
               
                           a)
                        
                        
                           underretter samtykkeværktøjet det centrale ETIAS-system om et sådant samtykke via den sikre webtjeneste, der er omhandlet i artikel 6, stk. 2, litra l), i forordning (EU) 2018/1240,
                        
                     
                           b)
                        
                        
                           det centrale ETIAS-system lagrer ansøgningsmappen i en periode på tre år fra udløbet af den nuværende rejsetilladelses gyldighedsperiode.
                        
                     
            
               2.   Efter tilbagetrækning af samtykke til lagring af en ansøgningsmappe i henhold til artikel 54 i forordning (EU) 2018/1240:
               
                           a)
                        
                        
                           underretter samtykkeværktøjet det centrale ETIAS-system om en sådan tilbagetrækning,
                        
                     
                           b)
                        
                        
                           det centrale ETIAS-system sletter automatisk ansøgningsmappen efter den nuværende rejsetilladelses gyldighedsperiode eller i løbet af den yderligere lagringsperiode på tre år, hvis samtykket trækkes tilbage i den pågældende periode.
                        
                     
            
               3.   Ved udløbet af lagringsperioden slettes ansøgningsmappen automatisk i det centrale ETIAS-system som omhandlet i artikel 54, stk. 3, i forordning (EU) 2018/1240.
            
         
         
            Artikel 7
            Meddelelsesformat og -standarder samt protokoller
            Det meddelelsesformat, der skal anvendes, og de protokoller, der skal gennemføres, skal indgå i de tekniske specifikationer, der er omhandlet i artikel 73, stk. 3, i forordning (EU) 2018/1240.
         
         
            Artikel 8
            Særlige sikkerhedsmæssige hensyn
            
               1.   Samtykkeværktøjet skal udformes og gennemføres således, at fortroligheden, integriteten og tilgængeligheden samt uafviseligheden af de behandlede oplysninger sikres. Den tekniske og organisatoriske gennemførelse heraf skal overholde kravene i den sikkerhedsplan for ETIAS, der er omhandlet i artikel 59, stk. 3, i forordning (EU) 2018/1240, og de regler om databeskyttelse og -sikkerhed, der gælder for det offentlige websted og appen til mobilenheder, som omhandlet i artikel 16, stk. 10, i forordning (EU) 2018/1240.
            
            
               2.   Samtykkeværktøjet udformes og anvendes på en måde, der forhindrer ulovlig adgang hertil. Med henblik herpå begrænser samtykkeværktøjet antallet af forsøg på at få adgang til værktøjet med samme rejsedokumentnummer, ansøgningsnummer eller entydige kode. Værktøjet indeholder desuden beskyttelsesforanstaltninger mod handlinger, der ikke foretages af et menneske.
            
            
               3.   Samtykkeværktøjet indeholder en timeout-mekanisme, der aktiveres efter et par minutters inaktivitet.
            
            
               4.   Yderligere oplysninger om fortroligheden, integriteten og tilgængeligheden af de behandlede oplysninger fastsættes i de tekniske specifikationer, der er omhandlet i artikel 73, stk. 3, i forordning (EU) 2018/1240.
            
         
         
            Artikel 9
            Logge
            
               1.   Samtykkeværktøjet fører aktivitetslogge, der indeholder:
               
                           a)
                        
                        
                           autentificeringsdata, bl.a. om autentificeringen lykkedes eller ej
                        
                     
                           b)
                        
                        
                           dato og tidspunkt for adgang
                        
                     
                           c)
                        
                        
                           værdien af en boks til afkrydsning om afgivelse eller tilbagetrækning af samtykke.
                        
                     
            
               2.   Kontrolværktøjets aktivitetslogge kopieres til det centrale system. De lagres i højst et år efter udløbet af ansøgningsmappens forlængede lagringsperiode, medmindre de er nødvendige for overvågningsprocedurer, som allerede er indledt. Efter udløbet af denne periode slettes de automatisk.
               Sådanne logge kan kun anvendes til det formål, der er omhandlet i artikel 69, stk. 4, i forordning (EU) 2018/1240.
            
         
         
            Artikel 10
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 22. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 236 af 19.9.2018, s. 1.
         
            (2)  Europa-Parlamentets og Rådets forordning (EU) 2017/2226 af 30. november 2017 om oprettelse af et ind- og udrejsesystem til registrering af ind- og udrejseoplysninger og oplysninger om nægtelse af indrejse vedrørende tredjelandsstatsborgere, der passerer medlemsstaternes ydre grænser, om fastlæggelse af betingelserne for adgang til ind- og udrejsesystemet til retshåndhævelsesformål og om ændring af konventionen om gennemførelse af Schengenaftalen og forordning (EF) nr. 767/2008 og (EU) nr. 1077/2011 (EUT L 327 af 9.12.2017, s. 20).
         
            (3)  Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (EFT L 131 af 1.6.2000, s. 43).
         
            (4)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).
         
            (5)  EFT L 176 af 10.7.1999, s. 36
         
         
            (6)  Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
         
            (7)  EUT L 53 af 27.2.2008, s. 52.
         
            (8)  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
         
            (9)  EUT L 160 af 18.6.2011, s. 21.
         
            (10)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).